|  |
| --- |
| Gabrielius Liaudanskas |
| Gimė | 1973 m. gruodžio 30 d. (50 metų)Lietuva |
| Žanrai | hiphopas, rokas |
| Veikla | dainininkas, tekstų autorius, kompozitorius, visuomenės veikėjas, Lietuvos šaulių sąjungos narys. |
| Aktyvumo metai | 1988-dabar |
| Susijusi veikla | G&G Sindikatas |
| Svetainė | www.sindikatas.com |

**Gabrielius Liaudanskas** (pseud. **Svaras**; g. 1973 m. gruodžio 30 d.) – hip hop grupės G&G Sindikatas įkūrėjas ir lyderis, vokalistas, grupės dainų tekstų bei muzikos kūrėjas, hiphopo pradininkas Lietuvoje. Be muzikos dalyvauja įvairiuose socialiniuose bei švietimo judėjimuose, projektuose ir visuomenės gyvenime, yra Lietuvos šaulių sąjungos narys.

Biografija
----------

Mokėsi Vilniaus 15-oje vidurinėje (dabar Vilniaus Žvėryno gimnazija), Vilniaus Sietuvos vidurinėje mokyklose (8–ta laida). Vilniaus universiteto Teisės fakultete baigė tris teisės studijų kursus. Vilniaus pedagoginiame universitete baigė socialinius mokslus, įgijo mokytojo kvalifikaciją.

1988 m. būdamas šešiolikos Liaudanskas tapo vokalistu jauno poeto Benedikto Janusevičiaus suburtoje depresyvaus pankroko grupėje *Depresija*. Nusifotografavo populiariame to meto žurnale „Moksleivis" ir susitiko su būsimaisiais grupės nariais Kastyčiu Sarnicku (*Kastetu*) ir Donatu Juršėnu (*Donciavu*). Apie 1996 metus Svaras su bičiuliu Giga įkūrė grupę pavadinimu G&G Sindikatas.

Dalyvauja įvairiuose suaugusiems, paaugliams ir vaikams skirtuose socialiniuose projektuose. 2009 metų „Misijos Sibiro" (Kazachstane) dalyvis. Muzikos asociacijos metų apdovanojimų Tarybos narys. Lietuvos Nacionalinės ledo ritulio lygos Vilniaus „Hockey punks" komandos kapitonas. Neatlygintinos kraujo donorystės akcijos „Vienas kraujas" vienas iš įkūrėjų. Leidyklos „Tyto alba" išleistos knygos „Būk vyras", skirtos į paauglystę žengiantiems berniukams, bendraautoris, Laisvalaikio skyriaus autorius, supažindinęs su populiariausiomis jaunimo subkultūromis – hipiais, pankais, gotais, skustagalviais bei reperiais.

2010-ųjų – Europos kovos su skurdu ir socialine atskirtimi metų – paminėjimo Lietuvoje ambasadorius. 2010 metų Lietuvos jaunimo organizacijų tarybos išrinktas metų žmogumi, labiausiai nusipelniusiu jaunimui. 2013 m. už savanorišką visuomeninę veiklą ir pilietinį aktyvumą Vasario 16-osios proga – apdovanotas Ordino „Už nuopelnus Lietuvai" medaliu. 2016 metų Prezidentės Dalios Grybauskaitės inicijuotos socialinės iniciatyvos „Už saugią Lietuvą" ambasadorius. 2021 m. apdovanotas Gabrielės Petkevičaitės-Bitės atminimo medaliu „Tarnaukite Lietuvai" už savanorystės kultūros sklaidą Lietuvoje.

2021 m. išsiskyrė su žmona Rima po dvidešimties metų santuokos. Dukra Dominyka, sūnus Mykolas.

Teatras, kinas, televizija
--------------------------

Jaunimo teatre vaidino Chucko Palahniuko aprašytame ir Vido Bareikio režisuotame spektaklyje „Kovos klubas". Pagal Jurgos Ivanauskaitės kūrinį „Bomba, arba Ariel" Vilniaus Užupio dramos teatro 2012 metais pastatytame spektaklyje atliko vieną pagrindinių vaidmenų, įkūnijo personažą, nusiteikusį prieš vartotojišką sistemą ir sustabarėjusią, brutalią visuomenę.

Nusifilmavo sėkmingiausiu bei pelningiausiu visų laikų lietuvišku filmu tapusiame Donato Ulvydo filme „Tadas Blinda. Pradžia". Vėliau – Emilio Vėlyvio juostos „Flight Redirected" scenoje.

TV laidos „Jeigu", „Tango TV" laidos „Ekstremalusis krepšinis" vedėjas. „Zip FM" radijo laidos „Gatvės lyga" vienas bendraautorių ir vedėjų, Žinių radijo laidų „Žvaigždė prie lentos", „Prie pietų stalo", „Svarus pokalbis" vedėjas. 2015–2022 m. metų LRT projekto „Nacionalinė ekspedicija" dalyvis. LRT laidos 2020 m.- „Stiprūs kartu" vedėjas.

Bibliografija
-------------

* Paulius Jurkevičius, Linas Slušnys, Jonas Girskis, Gabrielius Liaudanskas-Svaras, Algimantas Variakojis. Būk vyras: berniukų knyga. Puslapiai: 344. Leidykla: Tyto alba, Išleista: 2010 m. Vilnius. ISBN kodas: ISBN 978-9986-16-775-4

Šaltiniai
---------

1. ↑  Almanaitė, Aistė (2009-10-02). „Svaras: viskas priklauso nuo tavęs". *15min.lt*. Nuoroda tikrinta 2024-02-20.
2. ↑  Istorija
3. ↑  Svaras: kontaktas su vaikais atsiranda tada, kai kalbamasi, o ne kalbama (Evelina Machova, Savaitraštis „Lietuvos sveikata", 2012 m. vasario 10 d.)
4. ↑  Svaras: man puikiai sekasi ir aš esu laimingas žmogus
5. ↑  „Sėkmės mokykla". Svaras: keliai atsiranda tik po žengiančiomis kojomis
6. ↑   Svaras po „Misijos Sibiras": žvelgiant siela, viskas atrodo baisiai
7. ↑  MAMA Taryba Archyvuota kopija 2013-01-15 iš Wayback Machine projekto.
8. ↑  Lietuvos ledo ritulio čempionate – reperio Svaro įvartis
9. ↑  Berniukams – knyga iš vyrų rankų (Justė Briedytė, „Sekundė", 2011 m. sausio 21 d.)
10. ↑  Svaras: kad ir kaip jie besistengtų, mes vis tiek išgyvensime
11. ↑  [ ]
12. ↑
13. ↑
14. ↑  G.Liaudanskas-Svaras prie altoriaus vėl žengė iš dėkingumo Dievui
15. ↑  V.Bareikis nusižengė taisyklėms ir pravėrė savo „Kovos klubo" duris: spektaklyje vaidins Storpirščių klanas ir Svaras iš „G&G Sindikato"
16. ↑  Spektaklyje „Bomba, arba Ariel" reperis Svaras įkūnys puolusį angelą
17. ↑  Svaras su DJ Mamania aktorių karjerą tęsia naujausiame E. Vėlyvio filme
18. ↑  Svarui artimesnė šviesioji gyvenimo pusė (Marius Dijokas, „Panevėžio balsas", 2007 m. vasario 2 d.)
19. ↑  Jauni atlikėjai neatsilaikė prieš patyrusius krepšininkus[neveikianti nuoroda]


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| Ž • A • RG&G Sindikatas |
| --- |
|  |
| **Svaras** · **Kastetas** · **Donciavas** · **DJ Mamania** · Pushaz · Giga |
|  |
| Albumai | 
Tavo sielos vagiz · Gatvės lyga · Betono sakmės · Alchemija · Išvien · Revoliucijos garso takelis · Unplugged · 99 |
|  |
| Kita | 
Betono džiunglėse |

 |